== Det første panserskib ==
[[Fil:LaGloireFrontView.jpg|thumb|left|upright=1.2|Model af ''[[La Gloire]]'', det første [[panserskib]], søsat 1859]]
[[Fil:Solferino ironclad model.jpg|thumb|upright=1.2|Denne model af panserskibet [[Solferino (panserskib)|''Solférino'']] viser både de to kanondæk og den kraftige vædderstævn.]]
Udviklingen i [[artilleri]]et havde gjort Dupuy de Lômes revolutionerende ideer om pansring endnu mere aktuelle. I stedet for at bruge jernskrog havde han fundet en metode til at kombinere et træskrog med panser og dermed udvikle en helt ny skibstype. I 1857 blev han forfremmet til den højeste post i marinens skibsbygningsafdeling, ''Directeur du Matériel'', og samme år blev der givet grønt lys til at bygge det første panserskib efter hans opskrift. Det nye skib blev køllagt i Toulon i 1858, og da det blev søsat i 1859 måtte [[Royal Navy]] endnu en gang erkende, at de var blevet hentet med en omgang. På ny frygtede man i England at miste sin overlegenhed til søs, og et nyt flådekapløb begyndte.
Historie Erhvervsliv Teknologi Naturvidenskab